kardosdrur/scandi-wiki huggingface dataset:
Hits, News & Live

Hits, News & Live er et semi-opsamlingsalbum af det danske poporkester Nice Little Penguins. Udkom i 2005 med en række af bandets største hits, et par liveindspilninger samt et par helt nye numre.

Ifølge bandets bassist Bo Feierskov blev albummet skabt som resultat af et internt behov for at gøre status over bandets eksistens og afslutte et kapitel i dets historie. 

Numrene "Skyline Avenue" og "Play the Drums" var to nye sange. Dog havde sidstnævnte en klar reference til et tidligere ikke-udgivet nummer "Ugly Ties in Africa", der i dag kun findes på en demoproduktion fra 1991-92.

Spor 
 "Play the Drum"
 "The Letter"
 "Flying"
 "How does it feel now"
 "Rain Keeps on Falling"
 "Beatniks"
 "A Touch of the Sublime"
 "Daydream Believer" (The Monkees cover)
 "Truly"
 "I don't wanna listen to the radio"
 "Skyline Avenue"
 "Rise to my feet"
 "Flying" (live)
 "So Glad to be Alive" (live)
 "You Chill, You Burn"

Nice Little Penguins-album
Opsamlingsalbum fra 2005
WTA Tour Championships 2007

2007 WTA Tour Championships (officielt kendt som 2007 Sony Ericsson WTA Tour Championships var sæsonens sidste turnering på WTA Tour 2007. Turneringen blev afholdt fra 6. november til 11. november 2007 i Madrid, Spanien. Årets turnering, der havde 8 single spillere og 4 double par, var den 37. udgave af singleturneringen og den 32. udgave af double turneringen. 

Vinder i singlerækken blev Justine Henin mens vinderne i doublerækken blev Cara Black og Liezel Huber.

Turneringen 
I doubleturneringen gik de 4 par direkte til semifinalerne, mens der i single blev spillet et gruppespil med 4 spillere i 2 grupper. Grupperne blev betegnet Gul gruppe og Rød gruppe. De 2 første spillere i hver gruppe gik i semifinalen, hvor gruppevinderen spillede mod den anden gruppes nummer 2.

Dag 1 til 4

Single 

Serena Williams måtte trække sig fra turneringen efter første sæt i hendes første kamp med betændelse i det venstre knæ. Hun blev erstattet af Marion Bartoli.

Kampe, Gul gruppe

Kampe, Rød gruppe

Dag 5 & 6 
Alle 4 semifinaler blev spillet lørdag 10. november mens de to finaler blev spillet søndag 11. november.

Single

Double

Præmiepenger 
Den samlede præmiesum for turneringen var 3 millioner USD.

Single 
Oversigt over pengepræmier:

I gul gruppe blev tredjepladsens præmiepenge fordelt efter en særlig fordelingsnøgle. Serena Williams modtog $33.333 for at have spillet én kamp mens Marion Bartoli modtog $116.666 for at have opnået tredjepladsen (men kun spillet to kampe) samt betalingen som reservespiller.

Double 
Oversigt over pengepræmier:

Kilder

Eksterne henvisninger 
 Official website

2007
WTA Tour 2007
Lindi (region)

Lindi er  en af Tanzanias 26 administrative regioner. Den grænser til det  Indiske Ocean i øst, Mtwara i syd, Ruvuma i sydvest, Morogoro i vest og Pwani i nord. Regionhovedstaden er byen Lindi. Området havde anslået   905.480 indbyggere i 2009 på et areal af 67.000 km².. Lindiregionen blev oprettet  1. juli 1972, fra at tidligere at have været en del af Mtwara. Selous vildtreservat, der er naturarvsområde og verdens næst største naturreservat, dækker en stor del af regionens vestlige dele. 

Lindi består af seks distrikter: Lindi Mjini, Lindi Vijijini, Kilwa, Nachingwea, Liwale og Ruangwa.

Eksterne kilder og henvisninger

Tanzanias regioner
Annar Ryen

Annar Ryen (19. oktober 1909 i Dalsbygda i Os i Østerdalen – 9. marts 1985) var en norsk langrendsløber som blev tildelt Holmenkollmedaljen i 1940 sammen med Oscar Gjøslien.

I VM i Chamonix i Frankrig i 1937 deltog Ryen på stafetholdet som vandt VM-guld. Annar Ryen vandt 5-mile i Lahtis i 1936, og blev således den første ikke-finske skiløper som vandt denne prestigefyldte disciplin. Han rrepræsenterede IL Nansen i Nord-Østerdalen.

Meritter

Litteratur 
 Gotaas, Thor (2009). Skiløper og bureiser: Annar Ryen fra Dalsbygda: første nordmann som vant femmila i Lathi. Gyldendal, Oslo. .

Eksterne henvisninger 
 
 Skiforeningen.no med PDF-fil på vinnere av Holmenkollmedaljen  
 IL Nansens nettsider  

Langrendsløbere fra Norge
Modtagere af Holmenkollmedaljen
Beat Music (album)

Beat Music er navnet på det første studiealbum med det danske band Nice Little Penguins. Det udkom i 1993 på pladeselskabet Replay Records og blevet produceret af guitarist Michael Bruun, der selv spillede med på flere numre. 

Flere kendte musikere optrådte på albummet – deriblandt: Poul Halberg, Jacob Andersen, Michael Lund, Henrik Nilsson, Øyvind Ougaard, Thando Alliy og Nini Alliy.

Spor 
 "Rain Keeps On Falling"
 "Adam Had'em"
 "Long Time No See"
 "I Don't Want It"
 "Where Will I Be Tomorrow?"
 "Sandy"
 "Walking With the Bass"
 "Rise To My Feet"
 "The Water Is Low"
 "Sooner Or Later"

Referencer 

Debutalbum fra 1993
Nice Little Penguins-album
Debutalbum fra Danmark
Flying (album)

Flying er andet studiealbum fra det danske poporkester Nice Little Penguins. Udkom i 15. april 1994 – året efter debutalbummet Beat Music – og som debuten produceret af guitaristen Michael Bruun.

Albummets titelmelodi Flying banede for alvor vejen for bandet og det folkelige gennembrud i både Europa og Asien. P3-værten, Jesper Bæhrenz, udråbte ved nytårstid 1994-95 nummeret til årets sommerhit 1994. 

På den efterfølgende tour kunne publikum for første gang opleve keyboardspiller og kommende bandmedlem Hans Henrik Præstbro på scenen. 

På albummet optræder ud over Michael Bruun og Hans Henrik Præstbro musikere som Boi Holm, Mads Hyhne, Niels Gerhardt, Lars Vissing og Ania Sandig.

Spor 
 "Fat Black Cat"
 "Flying"Skrevet af Michael KolsterVokal: Bo Feierskov, Michael Kolster, Carsten KolsterTrommer og percussion: Carsten KolsterElektrisk bas: Bo FeierskovAkustisk guitar og ukulele: Michael KolsterAkustisk slideguitar: Boi HolmBasun: Mads HyhneTrumpet: Lars VissingTuba: Niels GerhardtHornarrangement: Mads HyhneOptaget i Werner StudioMix: Henrik Nilsson
 "So Glad To Be Alive"
 "Beatniks"
 "Point Of No Return"
 "Rebels Of Hate"
 "You Are"
 "No Reason"
 "Princess"
 "Fairhaired Cowboys"
 "Hold On"
 "This Is Not A Video"
 "Losing You"

Nice Little Penguins-album
Album fra 1994
World You Can Live In (album)

World You Can Live In er det tredje studiealbum fra det danske poporkester Nice Little Penguins. Albummet udkom 25. august 1996 og blevet produceret af briten Mick Glossop, der blandt andet har produceret plader for Van Morrison m.fl.

Det skulle forsøge at følge op på bandets store gennembrud med albummet Flying og en turné på flere end 70 koncerter i Danmark, Europa og Asien.

En lang række danske og udenlandske musikere optrådte på WYCLI: Jacob Andersen, Per Gade, Tommy Hansen, Boi Holm, Mette Høst, Majken Kjærgaard, Pete Lale, Martin Loveday, Perry Mason, Jon McLoughlin, Hans Henrik Præstbro, Ole Peter Riis, Robyn Smith og Gavyn Wright.

På den efterfølgende turné bliver den unge guitarist Søren Lund for alvor en integreret del af orkesterets live-optrædener.

Numre 
 "I May Be Wrong"
 "So What"
 "The Letter"
 "Sarah"
 "World You Can Live In"
 "Friends Forever"
 "Let’s Talk About Love"
 "Sleep Little Child"
 "Don’t Be Afraid"
 "Daydream Believer" (orig. The Monkees)
 "Senseless Minds"
 "You Don’t Know My Name"

Nice Little Penguins-album
Album fra 1996
Russell Square Station

Russell Square er en London Underground-station på Bernard Street, Bloomsbury i bydellen Camden. Det er en lille, men travl station, der ofte benyttes af kontoransatte og af turister, der overnatter på Bloomsburys mange hoteller. Stationen er en bevaringsværdig bygning.

Historie 
Stationen blev åbnet af Great Northern, Piccadilly and Brompton Railway den 15. december 1906. Stationen er designet af Leslie Green.

Beliggenhed 
Russell Square Station ligger ikke langt fra British Museum, University of Londons primære campus, Great Ormond Street Hospital og Russell Square Gardens. Den ligger op til Brunswick Centre.

Stationen ligger i takstzone 1, og er mellem Holborn og King's Cross St Pancras på Piccadilly line.

Adgang 
Russell Square Station har tre elevatore, men ingen rulletrapper. Adgang til perronerne kan også ske via en spindeltrappe med 177 trin, selvom skiltene på stationen indikerer, at der er 175 trin.

Terrorangrebet i 2005 

Den 7. juli 2005 skete en eksplosion mellem King's Cross St. Pancras og Russell Square i et koordineret bombeangreb. 26 personer blev dræbt, hvilket er næsten halvdelen af det samlede angrebs totale antal dræbte. Tunnelen fik ligeledes skader. Det var den sidste af de tre bomber, der eksploderede i The Underground, mens endnu en bombe senere eksploderede på en bus.

I populærkulturen 
Armchair Thriller-historien, The Girl Who Walked Quickly blev optaget på stationen. Locations var bl.a. udenfor stationen (der i vid udstrækning var dækket af stilladser), billetområdet, trapper og perroner. Optagelsen fandt sted i januar 1978.

Transportforbindelser 
London buslinje 7, 59, 68, 91, 168, 188, natlinje N7 og N91.

Galleri

Referencer

Eksterne henvisninger 

 Russell Square Station på Transport for Londons hjemmeside
 Open Guide 

Piccadilly line-stationer
Camden
Pimlico Station

Pimlico Station er en London Underground-station i Pimlico, City of Westminster. Den er på Victoria line mellem Victoria og Vauxhall i takstzone 1. Stationen åbnede den 14. september 1972, mere end et år efter driften på resten af banen var begyndt.

Pimlico Station var en sen tilføjelse til den sidste del af Victoria line mellem Victoria og Brixton, og er den eneste station på banen, hvor der ikke er skiftemulighed med en anden Underground- og/eller fjerntogsbane. Det var den sidste Underground-station, der åbnede, før den første del af Piccadilly lines Heathrow-forlængelse blev åbnet til Hatton Cross i 1975.

Hovedindgangen er på hjørnet af Bessborough Street og Rampayne Street. Den er en del af en kontorblok, der indtil 2006 udelukkende blev benyttet af Office for National Statistics, bortset fra stationen og en aviskiosk. Der er to øvrige indgange, i Lupus Street og på den anden side af Bessborough Street. Disse har både ramper og trapper, hvilket giver adgang for kørestolsbrugere. Der er dog stadig nogle få trin ned til billethallen.

Transportforbindelser 
London buslinje 24, 185, 360, 436, C10 og natlinje N2.

Galleri

Referencer

Eksterne henvisninger 

 London Transport Museum fotografisk arkiv 
 Stationsindgang og billethal, set fra gangtunnel, 1972 
 Billethal, set fra rulletrappe, 1972 
 Rampe til gangtunnel med indgang til stationen, 1973 
 Motiv på perronvæg 

Victoria line-stationer
City of Westminster
Arsenal F.C. sæson 2003-04

2003–04 sæsonen er Arsenals 12. sæson i Premier League og deres 74. sammenhængende sæson i den bedste engelsk fodboldrække. På bemærkelsesværdig vis formåede holdet at gå igennem sæsonen ubesejret og vinde det engelske mesterskab. Arsenal blev derved det første mesterhold til at gå ubesejret igennem sæsonen siden Preston North End i 1889. Maneger Arsène Wenger havde forudsagt i 2002, at hans trup var god nok til at gå ubesejret igennem hele sæsonen.
Selvom holdet ikke opnåede den samme succes i de andre turneringer i sæsonen, hvor holdet blev elimineret i Champions League-kvartfinalen af Chelsea og nåede til FA Cup og Carling Cup semifinalerne, blev succes i ligaen alligevel betragtet af mange kommentatorer, som en historisk præstation.

Arsenal mest betydningsfulde indkøb i sommeren 2004 var den tidligere Borussia Dortmund målmand Jens Lehmann i en handel til £ 1.5 millioner pund. Men klubben fornyede også kontrakterne med anføren Patrick Vieira og kantspiller Robert Pires.

Spillerne

Trup information

Transfers

Ind

Førstehold

Reserver og akademi

Ud

Førstehold

Reserver og Akademi

Lån ind

Førstehold

Reserves og Akademi

Lån ud

Førstehold

Reserver og Akademi

Truppen statistik

Start XI 
Denne sektion viser de mest brugte spiller på positionerne i en 4–4–2 formation.

Målscorer

Alle turneringer

Ligaen

Champions League

FA Cup

Carling Cup

Competitions

Overall

Premier League

Resultater efter runder

Matches

UEFA Champions League

Gruppespil 
Gruppe B

Source: Competition article

Round of 16

Kvartfinalerne

FA Cup

Se også 
 Premier League 2003-04
 Liste over Arsenal F.C. sæsoner
 Arsenal F.C.

References

Eksterne links 
 Tribute to the Invincibles at Arsenal.com
 2003–04 review at Arseweb.com
 Arsenal 2003-04 on statto.com

2003-04
Vauxhall Station

Vauxhall Station er en National Rail-, London Underground- og London Buses-skiftestation i det centrale London. Den ligger ved vejkrydset Vauxhall Cross overfor den sydlige tilkørsel til Vauxhall Bridge, der fører over Themsen, i Vauxhall-distriktet. Stationen er på grænsen mellem takstzone 1 og 2 og, selvom det er en gennemkørselsstation, betragtes den i billetsammenhæng som en London Terminal, der er betegnelsen for endestationer i det centrale London.

Fjerntogsstationen blev åbnet af London and South Western Railway (LSWR) som "Vauxhall Bridge Station" den 11. juli 1848, da hovedbanen blev forlænget fra Nine Elms til Waterloo Bridge. Den ligger på en viadukt med otte perronspor. Kun få tog standser ved de indre perroner, hvis spor benyttes af langdistance- og "hurtige" forstadstog. Der er en højfrekvent togforbindelse til London Waterloo og til Londons sydvestlige forstader.
  
Den dybtliggende London Underground-station er på Victoria line og åbnede den 23. juli 1971.

Busstationen ligger i terrænniveau overfor jernbanestationen og har et fotovoltaisk tag, der leverer en del af stationens strøm. Det er den næsttravleste busstation i London, kun overgået af Victoria.

Betjeninger

National Rail 
Vauxhall Station betjenes af South West Trains til og fra London Waterloo. Det typiske betjeningsmønser uden for myldretiden er:

 26 tog pr. time til London Waterloo
 2 tog pr. time til Chessington South
 2 tog pr. time til Dorking
 2 tog pr. time til Guildford via Cobham
 2 tog pr. time til Guildford via Epsom
 2 tog pr. time til Hampton Court
 2 tog pr. time på Hounslow Loop Line via Hounslow og Richmond, og retur til Waterloo
 2 tog pr. time på Hounslow Loop Line via Richmond og Hounslow, og retur til Waterloo
 2 tog pr. time på Kingston Loop Line via Kingston og Richmond, og retur til Waterloo
 2 tog pr. time på Kingston Loop Line via Richmond og Kingston, og retur til Waterloo
 2 tog pr. time til Shepperton
 2 tog pr. time til Weybridge via Hounslow
 2 tog pr. time til Windsor & Eton Riverside
 2 tog pr. time til Woking

London Underground 
Vauxhall Underground-station ligger mellem Pimlico og Stockwell. I myldretiden kører der tog hvert andet minut.

Busser 
Stationen betjenes af London buslinje 2, 36, 77, 87, 88, 156, 185, 196, 344, 360, 436 og natlinjerne N2, N87, N136.

Ulykker 
 Den 29. august 1912 kolliderede et sololokomotiv med et tog, bestående af ni vogne. En passager blev dræbt og 43 blev såret.

Referencer

Eksterne henvisninger 

 Afgangstider og stationsinformation for Vauxhall Station fra National Rail
 Kort over fjerntogsstationen 

Jernbanestationer i Storbritannien
Victoria line-stationer
Lambeth
Tower Gateway Station

Tower Gateway Station er en Docklands Light Railway-station nær Tower of London. Den ligger i takstzone 1. Den støder op til sporene til Fenchurch Street Station og ligger på grunden for den lukkede Minories Station.

Den er en kort gåtur fra Tower Hill og Fenchurch Street Stationer. Adgang fra gadeniveau fra Minories sker via rulletrapper, trapper eller elevator i stationens vestlige ende. En fodgængerovergang forbinder stationen med Tower Hill Station, der er den tætteste forbindelse til London Underground. En smal sekundær trappeindgang i perronens østlige ende til Mansell Street blev opført i begyndelsen af 2000'erne. Den betjener den østlige udkant af finansdistriktet City of London og udviklingsområdet ved St Katharine Docks.

Den blev åbnet i 1987, som den vestlige endestation for hele DLR-systemet og stationen tættest på det centrale London.

Den underjordiske forlængelse til Bank, der åbnede i 1991, divergerer fra den oprindelige rute mellem Tower Gateway og Shadwell, der er den næste station mod øst. Den kører ned af en stejl rampe ikke langt fra perronernes østlige ende, hvorfra det er synligt. Tower Gateway er endestation for den mindre travle betjening til Beckton. Rejser til andre DLR-grene kræver normalt et skifte.

I stil med DLR's oprindelige simple letvægtsfilosofi er Tower Gateway en simpel højbaneendestation. Ved åbningen havde stationen to spor og en transversal. Da forlængelsen til Bank blev åbnet, blev stationens vigtighed hurtigt reduceret. Før ombygningen havde den en ret smal øperron, og et enkelt spor fra hovedruten til en række punkter umiddelbart før perronerne.

Den 30. juni 2008 begyndte yderligere større ændringer på stationen. Stationen genåbnede den 2. marts 2009. Stationen blev ombygget som en endestation med et enkelt spor, der kan håndtere 3-vognstogsæt. Nu er der en perron på hver side af toget: en for ankommende passagerer og den anden for afgående.

Transportforbindelser 
London buslinje 15, 42, 78, RV1 og natlinje N15.

Galleri

Referencer

Eksterne henvisninger 

 Docklands Light Railway – Tower Gateway Station
 http://improvements.dlr.co.uk/images/projects/tower_gateway/tower_gateway_artistlarge.jpg
 Flere billeder af stationen

Stationer på Docklands Light Railway
City of London
Hoxton Station

Hoxton Station ligger i Hoxton-distrikt i bydellen Hackney. Stationen er beliggende på Kingsland Viaduct og betjenes af London Overground-tog på den forlængede East London Line, under kontrol af Transport for Londons London Rail-afdeling. Stationen ligger ved Geffrye Museums bagside og er på Geffrye Street nær Dunloe Street og Cremer Street. Den ligger i takstzone 1 og 2.

Stationen blev officielt åbnet for offentligheden den 27. april 2010, først med tog i hverdagene mellem Dalston Junction og New Cross eller New Cross Gate. Den 23. maj 2010 blev togene forlænget fra New Cross Gate til West Croydon eller Crystal Palace.

Historie 
Hoxton Station blev først udpeget som ny London Underground-station i et forslag fra 1993 om forlængelse af banen fra  til Dalston Junction, hvilket indebar anlægget af nye stationer ved Bishopsgate (senere åbnet som Shoreditch High Street), Hoxton og Haggerston, og modtog opbakning fra i en offentlig høring i 1994. Det var planlagt at anlægget af forlængelsen og selve stationen ville begynde i 1996 og være fuldendt i 1998. Projektet blev endeligt godkendt af regeringen i 1996, men manglende finansiering forsinkede projektet i 1997.

Stationen er i øjeblikket den eneste fuldstændigt nye station, der er bygget langs ruten for North London Lines tidligere Broad Street-gren i East London Line-projektet, selvom den er beliggende på sporene der fører til det tidligere Shoreditch (Dunloe Street) Depot, der blev lukket i 1968.

Layout 
Hoxton Station er en normal to-sporsstation med perroner beliggende på Kingsland Viaduct. Perronerne kan håndtere tog på op til fire vogne. Billetkontoret og indgangsforhallen er beliggende under viadukten og adgang til hver perron foregår med en elevator og trapper. Der er desuden også ramper til cykler og kørestole.

Betjeninger 
Alle nedenstående tider er fra køreplanen fra december 2010.

London Overground

East London Line 
Mandag-lørdag er der et tog hvert 5.-10. minut gennem hele dagen, mens der søndag før kl. 13:00 er et tog hvert 5.-9. minut, efterfulgt af tog hvert 7.-8. minut resten af dagen. Det nuværende betjeningsmønster udenfor myldretiden er:

 8 nordgående tog pr. time til Highbury & Islington
 4 nordgående tog pr. time til Dalston Junction
 4 sydgående tog pr. time til West Croydon
 4 sydgående tog pr. time til Crystal Palace
 4 sydgående tog pr. time til New Cross

Fra 2012 vil yderligere 4 tog pr. time køre til Clapham Junction via Peckham Rye på den nye Clapham Junction-forlængelse, der åbner i maj 2012.

Galleri

Anlægsgalleri

Referencer

Eksterne henvisninger 

 East London line

London Overground-stationer
Hackney
Manyara (region)

Manyara er en af Tanzanias 26 administrative regioner. Regionshovedstaden er Babati. Regionen grænser til Arusha og Kilimanjaro i nord, Tanga i øst, Dodoma i syd og Singida og Shinyanga i vest. Regionen blev udskilt fra Arusha i 2002, og er opkaldt efter Manyarasøen som ligger i den nordlige del af  regionen.

Befolkningen blev i 2009 anslået til 1.337.015 mennesker på et areal af 46.359 km² .  Manyara består af fem distrikter: Mbulu, Babati, Hanang, Simanjiro og Kiketo.

Eksterne kilder og henvisninger

Tanzanias regioner
Peter Arnfeldt

Peter Arnfeldt (født 17. juni 1972 i Kolding) er en tidligere dansk spindoktor og kommunikationsdirektør.

Arnfeldt blev født i Kolding og voksede op i Rødekro med sine forældre og en yngre bror.
Han har en uddannelse i kommunikation fra University of Westminister og en cand.scient.pol. fra Århus Universitet.
Arnfeldt arbejdede som pressesekretær for Det Radikale Venstre 1997-1999.
I 1999 blev han spindoktor i Økonomiministeriet ved Marianne Jelved.
Han fortsatte i 2001 som spindoktor i Økonomi- og Erhvervsministeriet for Bendt Bendtsen indtil 2004.
I ministeriet havde han da en løn på 729.000 kr.
Arnfeldt blev i 2004 ansat i Dong Energy frem til 2008, hvor han skiftede til VKR Holding A/S.
I 2009 var han partner i Rostra Kommunikation A/S.
Arnfeldt ventet tilbage til rollen som spindoktor igen, først i Skatteministeriet i 2010, derefter i 2011 i Undervisningsministeriet for Troels Lund Poulsen.
Da han var spindoktor i Skatteministeriet var han med en løn på 1.136.399 kroner en af de højest-lønnede spindoktor i regeringen. Arnfeldt er usædvanlig ved at have virket som spindoktor for tre partier.
Blandt folk på Christiansborg blev han kaldt en af de "hårde hunde" hos spindoktorene.

Kommissionsundersøgelse af indblanding i Thorning-Schmidt-Kinnocks skattesag 
Arnfeldt kom frem i mediernes søgelys i september 2011 i forbindelse med Helle Thorning-Schmidt og Stephen Kinnocks skattesag.
Medierne mistænkte Arnfeldt for at stå bag lækagen af Thorning-Schmidt-Kinnock parrets sag.
Ifølge Ekstra Bladets oplysninger havde han adgang til den fortrolige redegørelse i sagen, der blev lækket til BT kort før Folketingsvalg 2011 den 15. september.
Arnfeldt har dog gentagne gange benægtet dette.
Den 4. december 2011 brød Ekstra Bladet deres kildebeskyttelse og fortalte, at deres journalist Jan Kjærgaard forhandlede med Arnfeldt i flere måneder efter Thorning-Schmidts skatteafgørelsen den 16. september 2010. Arnfeldt skulle da have fortalt, at han havde adgang til den fortrolige redegørelse. Peter Arnfelt blev politianmeldt af Skatteministeriet på baggrund af disse mistanker.

Den 1. december 2014 meddelte anklagemyndigheden at man frafaldte sigtelsen, da man ikke længere forventede at Arnfelt kunne kendes skyldig ved domstolene. Frafaldet betød at politiet stod uden mistænkte i sagen.

Personligt og andet 
Arnfeldt er gift med Ulla Østergaard, der i en årrække var spindoktor for Lars Løkke Rasmussen og pressechef for Ny Alliance.
I kraft af sit ægteskab havde han en lille men interessant rolle i dokumentarfilmen Dagbog fra midten.
I den lille bemærkelsesværdige sekvens ses Arnfeldt fortælle Naser Khader, at han skal sige "Anders Fogh Rasmussen er vores statsministerkandidat".

I februar 2015 blev Arnfeldt kommentator på Jyllands-Posten.

Arnfeldt var indtil 2015 formand for Høve Friskoles bestyrelse.

Henvisning 

Politologer fra Danmark
Spindoktorer